О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1087
от 21.07.2026 г.
За преобразуване чрез вливане на Общински културен институт „Общински младежки дом – Перник“ в Общински културен институт „Дворец на културата – Перник
На основание чл. 21, ал. 1, т. 8 и т. 19 от Закона за местното самоуправление и местната администрация и съгласно чл. 8, ал. 1 от Закона за закрила на културата
ОБЩИНСКИ СЪВЕТ РЕШИ:
1. Преобразува Общински културен институт „Общински младежки дом – Перник“, със седалище и адрес на управление: гр. Перник, пл. „Кракра“ № 1, самостоятелно юридическо лице на бюджетна издръжка, създаден с Решение № 518/27.04.2017 г. на Общински съвет – Перник, чрез вливането му в Общински културен институт „Дворец на културата – Перник“, със седалище и адрес на управление: гр. Перник, пл. „Кракра“ № 1, като цялото имущество на Общински културен институт „Общински младежки дом – Перник“ преминава към Общински културен институт „Дворец на културата – Перник“, а Общински културен институт „Общински младежки дом – Перник“ се прекратява без ликвидация.

2. Преобразуването чрез вливане да се извърши по счетоводния баланс на Общински културен институт „Общински младежки дом – Перник“ към 31.03.2026 г.

3. Средствата по бюджета на Общински културен институт „Общински младежки дом – Перник“ към датата на преобразуването чрез вливане преминават в бюджета на Общински културен институт „Дворец на културата – Перник“.

4. На основание чл. 123, ал. 1, т. 2 и ал. 2 от Кодекса на труда трудовите правоотношения на служителите в Общински културен институт „Общински младежки дом – Перник“ се запазват, като всички права и задължения на работодателя преминават към Общински културен институт „Дворец на културата – Перник“ като работодател – приобретател.

Решението е прието на заседание на Общинския съвет, проведено на 21.07.2026г., Протокол № 7 т. 7 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

